
 2021 թվականի                N     - Լ

ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ 
ՀՈՒԼԻՍԻ 4-Ի N 922-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերով՝ Հայաստանի Հանրապետության կառավարությունը որոշում է.
1. Հայաստանի Հանրապետության կառավարության 2019 թվականի հուլիսի 4-ի «Հայաստանի Հանրապետության զինված ուժերի գլխավոր շտաբի կանոնադրությունը հաստատելու մասին» N 922-Լ որոշման մեջ (այսուհետ՝ որոշում) կատարել հետևյալ փոփոխությունները և լրացումները.
1) որոշման 2-րդ կետի 13-րդ ենթակետի «դ» պարբերությունում «անձնակազմի կառավարման» բառերը փոխարինել «կազմակերպչական զորահավաքային» բառերով.
2) որոշման հավելվածի 21-րդ կետում՝
ա. 3-րդ ենթակետում «անձնակազմի կառավարման» բառերը փոխարինել «կազմակերպչական զորահավաքային» բառերով. 
բ. 4-րդ ենթակետից հետո լրացնել 4.1-ին ենթակետ՝ հետևյալ բովանդակությամբ.
«4.1) զինված ուժերի տարածքային պաշտպանության և պահեստային ուժերի հրամանատարություն.».
գ. 14-րդ ենթակետից հետո լրացնել 14.1-ին ենթակետ՝ հետևյալ բովանդակությամբ.
«14.1) զինված ուժերի անօդաչու թռչող սարքերի վարչություն.»:
2. Սահմանել, որ սույն որոշման 1-ին կետի 2-րդ ենթակետի «գ» պարբերության համաձայն զինված ուժերի անօդաչու թռչող սարքերի վարչությունը ստեղծվում է զինված ուժերի ավիացիայի վարչության բաժանման միջոցով:


ՀԻՄՆԱՎՈՐՈՒՄ
«Հայաստանի Հանրապետության կառավարության 2019 թվականի հուլիսի 4-ի 
N 922-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման

1. Իրավական ակտի ընդունման անհրաժեշտությունը
Որոշման նախագծի ընդունումը պայմանավորված է ՀՀ զինված ուժերի բարեփոխումների շրջանակներում իրականացվող ԶՈՒ բարեփոխումների և ԶՈՒ կառուցվածքային փոփոխությունների, ինչպես նաև ՀՀ անվտանգության խորհրդի համապատասխան որոշման իրացման անհրաժեշտությամբ:
2. Ընթացիկ իրավիճակը և խնդիրները
ՀՀ զինված ուժերի բարեփոխումների և կառուցվածքային փոփոխությունների շրջանակներում նախատեսվում է ԶՈՒ գլխավոր շտաբի կազմում ունենալ հրամանատարությունների օղակ՝ տարածքային պաշտպանության և պահեստային ուժերի, զորատեսակների կենտրոնացված ղեկավարման նպատակով, որը կիրականացնի տարածքային պաշտպանության կազմակերպման պլանավորումը, պետական ռազմական համակարգի մարմինների հետ համագործակցությունը, կցագրված պահեստազորային ռեսուրսների կառավարման, աշխարհազորային ստորաբաժանումների պատրաստության և ներդաշնակման կազմակերպման հարցերի համակարգման գործընթացը: Ռազմական տեխնիկայի ներկա զարգացման, ինչպես նաև 2020 թվականի ռազմական գործողությունների վարման ընթացքն ակնհայտ ցույց տվեց, որ անհրաժեշտություն է առաջացել առավել մեծ ուշադրություն դարձնել անօդաչու թռչող սարքերի համակարգերի զարգացման ու դրանց կառավարման գործընթացին, որի կապակցությամբ ներկայումս ԶՈՒ գլխավոր շտաբի կառուցվածքային ստորաբաժանում հանդիսացող ԶՈՒ ավիացիայի վարչությունում գործող համապատասխան բաժինը նախատեսվում է վերակազմավորել ինքնուրույն կառուցվածքային ստորաբաժանման: Բացի այդ, ԶՈՒ գլխավոր շտաբի անձնակազմի կառավարման գլխավոր վարչության գործունեության շրջանակներում անհրաժեշտություն է առաջացել վարչության անվանման մեջ ապահովել նրա գործունեության հիմնական խնդիր հանդիսացող՝ զորահավաքային ռեսուրսների հաշվառման, պլանավորման և կիրառման գործընթացի կազմակերպման գործառույթի ամրագրումը, որի կապակցությամբ առաջարկվում է իրականացնել գլխավոր վարչության անվանափոխություն:  
3. Կարգավորման նպատակը և բնույթը
Որոշման նախագծի համաձայն ՀՀ զինված ուժերի գլխավոր շտաբի կառուցվածքում ավելացվում են տարածքային պաշտպանության և պահեստային ուժերի հրամանատարություն ու անօդաչու թռչող սարքերի կառուցվածքային ստորաբաժանումները, անձնակազմի կառավարման գլխավոր վարչությունն անվանափոխվում է կազմակերչական զորահավաքային գլխավոր վարչության:
4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները 
Որոշման նախագծի ընդունման կապակցությամբ 2021 թվականի և հետագա տարիների պետական բյուջեներում լրացուցիչ ֆինանսական միջոցների անհրաժեշտություն և պետական բյուջեի եկամուտներում ու ծախսերում փոփոխություններ չի նախատեսվում: Նոր կառուցվածքային ստորաբաժանումների ստեղծման կապակցությամբ ՀՀ ԶՈՒ թվակազմի ավելացում չի պլանավորվել, այն իրականացվելու է այլ ստորաբաժանումների հաստիքների կրճատման և ՀՀ պաշտպանության նախարարությանը հատկացված բյուջետային միջոցների հաշվին: 
